Boston Garden

Boston Garden bija daudzfunkcionāla sporta arēna Bostonā, ASV. Tā tika atklāta 1928. gadā un ilgus gadus kalpoja kā NHL kluba Bostonas "Bruins", kā arī NBA kluba Bostonas "Celtics" mājvieta. Gan "Bruins", gan "Celtics" 1995. gadā pārcēlās uz tikko pabeigto FleetCenter, savukārt Boston Garden 1998. gada martā tika nojaukta.

Gadu gaitā hallē norisinājušies arī virkne slavenu mūziķu koncertu. Boston Garden uzstājušies The Beatles, Elviss Preslijs, The Rolling Stones, The Who, Led Zeppelin, KISS, Pink Floyd, Aerosmith un daudzi citi.

Kategorija:Daudzfunkcionālās halles ASV
Kategorija:Ledus halles ASV
Kategorija:Bostona